Pilersaarutaasumik ikuallaavimmik matusineq – Kommuneqarfik Sermersooq\nTaamaaluiortarpugut ikuallaavik ukiup sinneranut ingerlanissaanut qularnaarniarlugu, taamaaligaangallu maskiinat atortui tamaasa misissorneqartarput aserfallatsaaliorneqarlutillu, amigaateqartoqarpallu ajoquteqartoqarpalluunniit taarsersorneqartarlutik.\nTaamaammat isumannaarneqartarpoq ikuallaavik eqqakkat Nuummi pilersinneqartut, sineriammilu nunaqarfinniit illoqarffiinniillu allanit tikiussuunneqartartut ikuallanneqarsinnaanerannut.\nEqqagassat ikuallatassat annertuut pilersinneqartarput. Nuummiinnaq eqqagassanik ikuallassinnaasunik pilersuisoqartarpoq ullormut 40 tons miss. Taamaammat ikkuallaavik matoqqatillugu eqqakkat ikuallanneqartussaagaluit poortorneqartarput toqqorneqarlutillu. Tamannalu assigivaa ulluinnarni periuserisaq Kommunemi sumiiffinni allani nunaqarfinni illoqarfinnilu.\nNaleqquttumik ajornaatsumillu eqqagassalerineq\nEqqakkat ingerlaannaq ikuallanneqarsinnaanngikkaangamik, plastikkimut poortorneqarnissaannut naleqquttuutinneqarpoq.\nEqqakkat aserorterlugit naqinneqarlutik katersorneqartarput, maskiinamillu plastikkimik issussuumut poortorneqartarlutik. Taamannak eqqakkat poortorneqartarnerannut uumasuaqqat igitallu tipeqarnissaat millisinneqartarpoq. Nuummi eqqakkat poortorneqarnikut, ikuallaaviup eqqaanut inissinneqartarput, ikuallaavik ingerlaqqilernissaata tungaanut.\nEqqakkanik poortuineq ingerlanneqarnikuuvoq ukiorpaalunni, soorlu Tasiilami, Paamiuni nunaqarfinnilu arlalinni. Tamanna periusiuvoq eqqakkat toqqorneqartarnerannut umiarsuarmik assartorneqannissaata tungaannut. Eqqakkat ikuallanneqarsinnaasut Nuummukaassassat periuseq taamaattoq atorlugu annikillisarneqarpoq eqqaavissuarni nunaqarfinniittuni illoqarfinnilu.\nEqqagassaatitit amerlanertai suli igissinnaavatit\nIkuallaavik matoqqagallaraluarluni eqqagassat amerlanerpaartai eqqagassanillu eqqaaneq suli atuuppoq. Eqqagassat massakkut tigusinnaangisagut tassaapput eqqakkat isertuussallit. Taanna peqqutaavoq eqqakkat isertuussallit ingerlaannaq ikuallanneqarsinnaannginnerannut, ikuallaavik ingerlannginnera peqqutaalluni.\nEqqakkat pillugit sullissivimmiit naatsorsuutigineqarpoq ikuallaavik matoqqassasoq 8. august tikillugu.